CELEX: 62012CN0006
Language: ro
Date: 2012-01-03 00:00:00
Title: Cauza C-6/12: Cerere de pronunțare a unei hotărâri preliminare introdusă de Korkein hallinto-oikeus (Finlanda) la 3 ianuarie 2012 — P Oy

25.2.2012   
            
            
               RO
            
            
               Jurnalul Oficial al Uniunii Europene
            
            
               C 58/6
            
         Cerere de pronunțare a unei hotărâri preliminare introdusă de Korkein hallinto-oikeus (Finlanda) la 3 ianuarie 2012 — P Oy
   (Cauza C-6/12)
   2012/C 58/09
   Limba de procedură: finlandeza
   
      Instanța de trimitere
   
   Korkein hallinto-oikeus
   
      Părțile din acțiunea principală
   
   
      Recurentă: P Oy
   
      Pârâtă: Veronsaajien oikeudenvalvontayksikkö
   
      Întrebările preliminare
   
   
               1.
            
            
               În cadrul unei proceduri de aprobare precum cea prevăzută la articolul 122 alineatul (3) din legea finlandeză privind impozitul pe venit, criteriul selectivității care rezultă din articolul 107 alineatul (1) TFUE trebuie interpretat în sensul că se opune aprobării deducerii pierderilor în situația modificării acționariatului, în cazul în care nu se respectă procedura prevăzută la articolul 108 alineatul (3) a treia teză TFUE?
            
         
               2.
            
            
               În cadrul interpretării criteriului selectivității și în special în vederea determinării categoriei de referință trebuie să fie luată în considerare regula generală formulată la articolele 117 și 119 din legea finlandeză privind impozitul pe venit, potrivit căreia unei societăți îi este permis să deducă pierderile determinate sau dispozițiile referitoare la modificarea acționariatului?
            
         
               3.
            
            
               În cazul în care criteriul selectivității care rezultă din articolul 107 TFUE se consideră a fi în principiu îndeplinit, o reglementare precum cea de la articolul 122 alineatul (3) din legea finlandeză privind impozitul pe venit poate fi considerată justificată de motivul că este vorba despre un mecanism inerent sistemului fiscal, indispensabil — spre exemplu — pentru a împiedica evaziunea fiscală?
            
         
               4.
            
            
               Ce importanță trebuie acordată puterii de apreciere a autorităților atunci când se examinează existența unui posibil motiv justificativ și se analizează dacă este vorba despre un mecanism inerent sistemului fiscal? În ceea ce privește mecanismul inerent sistemului fiscal, trebuie ca organismul care aplică legea să nu dispună de nicio putere de apreciere, iar condițiile pentru aplicarea regimului derogatoriu să fie definite precis în legislație?